35. schôdza NR SR - 8.deň - A. dopoludnia
Dátum: 2025-06-06
Poslanec: Viskupič, Marián (SaS)
Druh vystúpenia: Vystúpenie v rozprave

75. Vážený pán predsedajúci, vážený pán minister, kolegyne, kolegovia, ďakujem pekne za slovo a chcem teda sa vyjadriť v podstate krátko ku predmetnému návrhu zákona. Myslím si, že ten samotný návrh zákona, okej, v prvom rade ide v štandardnom legislatívnom konaní, okej. Čiže ja si myslím, že je, je povedzme že vysoko pozitívny, že skutočne robí menej byrokracie, a teda dostáva nás trošku v určitých tých špecifikách do, do nejakej elektronickej doby, takže toto je, toto je okej. Skôr by som sa ale chcel venovať, venovať pozmeňujúcim návrhom, ktoré boli prijaté na výboroch, a teda ktoré sú súčasťou spoločnej správy. Je tam, samozrejme, viacero bodov, veľa z nich sú legislatívno-technické, takže to je, samozrejme, v poriadku, to prináša život. Potom je tam ale jedna vec, ktorú teda pochválim, týka sa to, týka sa to dane, dane z pridanej hodnoty, kde teda si ministerstvo osvojilo, osvojilo náš návrh a robí trošku väčší poriadok vlastne v celiatickej strave, takto by som to povedal, a teda niektoré veľmi potrebné, potrebné suroviny, ktoré potrebujú celiatici na svoju výživu, teda preraďujú vlastne do tej zníženej 5-percentnej sadzby, tak tu v podstate by som teda chcel poďakovať v mene, v mene celiatikov, pretože majú to aj tak ťažké, a toto im teda, samozrejme, pomôže. Myslím si, že ten výpadok, výpadok verejných financií nie je taký, aby to proste nebolo možné. Takže je to tam, bolo to schválené, je to súčasťou spoločnej správy. Mali sme taký návrh zákona, takže v podstate ďakujem, že si aj teda kolegyňa Bajo Holečková, tiež ho predkladala, a teda som rád, že sa to tam dostalo. Tak to je jedna vec, ale druhá vec je, samozrejme, tá, že veľmi, veľmi, veľmi pozorne sledujem všetky spoločné správy, všetko, čo sa tu deje, pretože včera sme videli ten extrémny prípad, kedy sa do skráteného legislatívneho konania nieže v horizonte dní, ale v horizonte hodín dostali, fakt že sem prišiel zákon, ktorý teda mal ospravedlnenky a zmenil hádam 20 zákonov, ale aby som bol pri téme, okrem toho zmenil aj transakčnú daň. Normálne (povedané s úsmevom) tam bola rýchla novela transakčnej dane, ktorá zasa samotne to, že je transakčná daň, celá zlá, bolo by ju treba zrušiť, to len zopakujem, aby to tu zaznelo, ale teda akože ju vylepšoval, lebo odstraňoval pri cirkevných školách, aby museli platiť transakčnú daň, ale fakt sa to dialo bez vedomia a možnože aj napriek proste tomu, že to minister nechcel. No už akokoľvek, ale fakt sa to takto deje a treba dávať pozor a teraz že poviem prečo, nie je to tu. Je tu otvorená teda dépeháčka, nie je to tu, ale chcem, aby teda tá téma zaznela, pretože je veľmi dôležitá a nech to teda sleduje nás viacero. Ministerstvo financií už možno mesiac dozadu, teda už dostalo výnimku od Európskej komisie, o ktorú požiadalo, myslím ešte niekedy v novembri minulého roka, ak si dobre pamätám, a tá teda umožnila Slovensku, aby zaviedli obmedzenie práva na odpočítanie dane z pridanej hodnoty pre motorové vozidlá používané na zmiešaný účel, teda aj na podnikanie, aj na súkromné účely, na teda 50 : 50, čiže budú si môcť podnikatelia odpísať len 50 %. Ešte raz hovorím, nie je to tu, hej, nie je to tu, proste aj keď je tu otvorená dépeháčka, boli tam vložené tieto celiatické veci, ktoré teda sú pozitívne, toto tu nie je, ale chcem, aby to zaznelo, lebo v podstate nám to hrozí, a tu chcem teda povedať, že, a jasne sa vyhradiť, že prosím, nerobte to, pán minister, chcem na to nasvietiť trošku, nech to tu je. Ja rozumiem, že môžu byť podnikatelia, ktorí zneužívajú povedzme že motorové vozidlá, alebo teda odpočty DPH. Áno, to treba riešiť, ak sú také, som presvedčený, že sú na to nejaké možnosti, ale teraz povedať, že teda podnikateľ je 50 : 50, hej, že 50 % podniká a zvyšok sa len vozí súkromne, je podľa mňa že veľmi nesprávne a veľmi dehonestácia toho proste, čo podnikatelia robia. Ja som presvedčený, že teda táto možnosť, ktorú dnes ministerstvo má, zatiaľ ju nevyužilo, ja pevne verím, že ani nevyužije. Ja budem robiť všetko pre to, aby sa toto akoby nedostalo do nášho právneho poriadku a bolo by fajn, keby sa k tomu vyjadril pán minister a zasa teda dúfam, že ak aj sa bude o toto pokúšať, že to teda bude robené štandardným legislatívnym procesom so všetkým, s pripomienkami, s medzirezortným pripomienkovým konaním, ale teda zároveň sa veľmi, veľmi chcem prihovoriť za to, že toto nie je tá správna cesta, hej? Nie je. Proste povedať podnikateľom, že používate to vozidlo pol na pol, je podľa mňa, že nie okej. Akože samozrejme, veď sú zmiešané, aj dneska máme, ten model existuje 8020, to je podľa mňa že fajn, hej, podnikateľ ide ráno do práce, po ceste dovezie deti do školy, to povedzme, volajme kľudne súkromná cesta, potom celý deň pracuje, potom zoberie deti zo školy a potom proste ide domov. Tak keď to niekto bude považovať, že pol na pol, tak príde mi to, príde mi to také zvláštne. Toľko. Toľko k tomu a keď sa ešte vrátim k tomu, k tej spoločnej správe, tak možno by som poprosil pána ministra, resp. jeho tím, že sú tam ešte nejaké ďalšie spresnenia ohľadne investičného majetku, ktoré teda ale som presvedčený a mám to aj teda preverené s ministerstvom, že teda netýkajú sa tohto, týchto áut, ale ak by teda pán minister vedel, tak mohol by ešte k tomu vlastne povedať, že čo tie konkrétne proste zmeny ohľadne, ohľadne teda dépeháčky pri investičnom majetku vlastne znamenajú. Toľko za mňa. Ďakujem pekne za pozornosť.